stanford-oval/wikipedia huggingface dataset:
Henri Sandvik

| Henri Sandvik> Henkilötiedot |
| --- | --- |
Syntynyt: 11. maaliskuuta 1987 (ikä 37) Nivala
Kansalaisuus:   Suomi
Jääkiekkoilija
Lempinimi:  Sändi
Pelipaikka:  hyökkääjä
Maila:  vasen
Pituus:  174 cm
Paino:  73 kg
Seura
Seura:  Swindon Wildcats
Sarja:  EPIHL
Pelaajaura
Pääsarjaura:  2007–
Aik. seurat:  Tampereen Ilves (SM-liiga)   LeKi (Mestis)   EHC Bregenzerwald (ÖNL)   Hermes (Suomi-sarja)
Henri Sandvik (s. 11. maaliskuuta 1987 Nivala) on suomalainen jääkiekkoilija.
Nivala Cowboysissa ensimmäiset jääkiekko-oppinsa saanut Sandvik siirtyi B-juniori-ikäisenä Tampereen Ilvekseen. Kaudella 2007–2008 hän esiintyi myös yhdessä miesten SM-liigaottelussa. Sandvik jatkoi miesten pelejä kaudella 2008–09 LeKissä, jossa häntä valmensi edelliseltä kaudelta Ilveksen A-nuorista tuttu Sami Hirvonen. Sandvik kävi try-outilla Oulun Kärpissä harjoituskaudella 2009–10, muttei saanut sopimusta ja jatkoi pelejään LeKissä.
Sandvik pelasi SM-liigapelejä Ilveksessä kaudella 2009–10. Kauden ensimmäisessä ja SM-liigauran toisessa Ilves-ottelussaan 26. syyskuuta 2009 Sandvik teloi Jokereiden Juha Lindin laitataklauksella. Lind sai tilanteesta aivotärähdyksen ja Sandvik tuomittiin seuraavana päivänä yhden ottelun pelikieltoon. Sandvik nousi syksyllä hieman puskista Ilveksen kokoonpanoon. Hän esitti silloin pirteitä otteita vaihdosta toiseen. Keväällä paikka kokoonpanossa oli kuitenkin kiven alla, eivätkä otteet olleet enää syksyn tasolla.
Sandvik pelasi kauden 2010–2011 lainassa LeKissä ja aloitti seuraavan kauden joukkueessa ottelukohtaisella sopimuksella. Hän siirtyi marraskuussa LeKistä Itävallan kakkosliigan EHC Bregenzerwaldiin. Itävallassa hän teki 20 ottelussa peräti 25 pistettä. Seuraavaksi kaudeksi Sandvik palasi Suomeen tehtyään sopimuksen Suomi-sarjan Hermeksen kanssa. Sandvik pelasi Hermeksessä 25 ottelua ja siirtyi sen jälkeen LeKiin, jota ehti edustaa vain viisi ottelua, kunnes teki sopimuksen Britannian EPIHL-sarjassa pelaavan Swindon Wildcatsin kanssa. Kaudeksi 2017-2018 Sandvik liittyi Suomi-sarjassa pelaavan Tampereen Kooveen riveihin.
Sandvik pelasi kaudella 2009 rullakiekkoa Näätä Rollersissa ja voitti 2011 Suomen mestaruuden Koovee Rollersin riveissä.
Hiekkanen

Hiekkanen on suomalainen sukunimi, joka on muun muassa seuraavilla henkilöillä:
Konsta Hiekkanen (Jimi Constantine, s. 1981), laulaja, kitaristi ja näyttelijä, Markus Hiekkasen poika
Markus Hiekkanen (s. 1949), arkeologi ja keskiajan tutkija, professori
Pasi Hiekkanen (s. 1977), jää- ja jalkapallomaalivahti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Henån

| Henån |
| --- | --- |
 Henån-jokea taajaman alueella.
 Henån
 Koordinaatit: 58°14′10″N, 11°39′50″E 
Valtio:   Ruotsi
Lääni:  Länsi-Götanmaan lääni
Maakunta:  Bohuslän
Kunta:  Orustin kunta
Pinta-ala:  
 – Maa:  1,98 km²
Väkiluku:  1 816
 – Väestötiheys:  917,2 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Henån on Orustin kunnan keskustaajama Länsi-Ruotsissa, Länsi-Götanmaan läänissä lähellä Göteborgia. Taajamassa oli vuoden 2010 lopussa 1 816 asukasta. Samanniminen Henån-joki virtaa taajaman alueella.
Väestönkehitys

| Henånin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    |  |  |
| 1965 | 1965 |    | 276 | 276 |
| 1970 | 1970 |    | 511 | 511 |
| 1975 | 1975 |    | 1 061 | 1 061 |
| 1980 | 1980 |    | 1 396 | 1 396 |
| 1990 | 1990 |    | 1 659 | 1 659 |
| 1995 | 1995 |    | 1 889 | 1 889 |
| 2000 | 2000 |    | 1 836 | 1 836 |
| 2005 | 2005 |    | 1 855 | 1 855 |
| 2010 | 2010 |    | 1 816 | 1 816 |
Lähde: Statistiska centralbyrån (SCB). Henån on ollut taajama vuodesta 1965.
Aiheesta muualla

Wikimedia Commonsissa on kuvia tai muita tiedostoja aiheesta .
Orustin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Henån
Länsi-Götanmaan läänin kuntien keskustaajamat
Käännös suomeksi
Hiekkamorsian

| Hiekkamorsian |
| --- | --- |
 Elokuvan juliste, Pia Tikka ja Minna Lairi, 1998.
Ohjaaja:  Pia Tikka
Käsikirjoittaja:  Eeva Tikka Pia Tikka Paula Cavalcante
Tuottaja:  Mika Kaurismäki
Säveltäjä:  Sakari Löytty
Kuvaaja:  Olli Varja
Leikkaaja:  Kimmo Taavila Pia Tikka
Lavastaja:  Aleksi Salmenperä
Pääosat:  Liisi Tandefelt Rui Polanah Maria Järvenhelmi
Valmistustiedot
Valmistusmaa:  Suomi
Tuotantoyhtiö:  Oblomovies Marianna Films
Ensi-ilta:  21. elokuuta, 1998
Kesto:  76 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Hiekkamorsian on Pia Tikan ohjaama suomalainen draamaelokuva vuodelta 1998.  Elokuvan aiheena on Rui-nimisen merimiehen ja Salla-nimisen suomalaisen lähetyssaarnaajan välinen rakkaustarina.
Hughes Helicopters

| Hughes Helicopters |
| --- | --- |
Perustettu:  1947
Lakkautettu:  1984
Omistaja:  Boeing
Infobox OKVirheellinen NIMI-arvo: 
Hughes Helicopters oli merkittävä sotilashelikopterien valmistaja ja on nykyään osa Boeing-yhtiötä.
TH-55 Osage
Yhtiön taival alkoi Hughes Aircraft-yhtiön yksikkönä 1947 kun helikopterivalmistaja Kellett myi viimeisimmän mallinsa, H-17 Sky Crane-kopterin, Hughesille tuotantoon. Vuonna 1955 tästä yksiköstä tuli Toolco Aircraft Division.
Toukokuussa 1965 yhtiö voitti sopimuksen uudesta valvontahelikopterista Yhdysvaltain maavoimille ja se alkoi valmistaa OH-6 Cayuse -helikopteria, joka on säilynyt tuotannossa tähän päivään asti eri nimillä.
Vuonna 1972 Yhdysvaltain maavoimat teki tarjouspyynnön uudesta taisteluhelikopterista (Advanced Attack Helicopter, AAH). Viiden valmistajan joukosta Hughes Aircraftin Toolco Aircraft Division ja Bell valittiin loppukilpailuun, jossa Hughesin Model 77/YAH-64 voitti Bellin YAH-63:n. Ensimmäinen prototyyppi ilmestyi 1977, mutta tuotantosopimus allekirjoitettiin vasta 1982. Ensimmäinen tuotantolinjalta valmistunut AH-64 Apache -helikopteri näki päivänvalon vuonna 1983 Hughesin tehtaalla Mesassa, Arizonassa.
Samana vuonna yksikkö erotettiin omaksi Hughes Helicopters-yhtiöksi ja 1984 McDonnell Douglas osti yhtiön 470 miljoonalla Yhdysvaltain dollarilla. Yhtiö nimettiin kaupan jälkeen uudelleen McDonnell Douglas Helicopters'iksi ja myöhemmin 1996 yhtiö sai nimekseen Boeing Helicopters kun McDonnell Douglas ja Boeing yhdistyivät ja on nyt osa Boeing Integrated Defense Systems'iä.
Team Rosberg

|  Team Rosberg |
| --- | --- |
Perustettu:  1994
Tallipäällikkö:   Keke Rosberg  Arno Zensen
Perustaja:   Keke Rosberg
Kilpakuljettajat:   René Rast  Jamie Green
Renkaat:  H Hankook
Nykyiset sarjat:  DTM
Aikaisemmat sarjat:  ADAC GT Masters FIA GT Championship Formula 3 A1 Grand Prix
Tuloksia
Valmistajien maailmanmestaruuksia:  1 (2017)
Voittoja:  22
Sijoitus kaudella 2018:  3. (278 p.)
Team Rosbergin Audi A4 Timo Scheiderin ajamana DTM-sarjassa kaudella 2006.
Team Rosberg on saksalainen kilpa-autotalli, jonka Keke Rosberg perusti vuonna 1994. Tallin toisena johtana toimii saksalainen Arno Zensen. Talli kilpailee nykyään vakioautosarja DTM:ssä. Aiemmin talli on kilpaillut ADAC GT Masters ja FIA GT3 Championship -sarjoissa ja on aikaisemmin kilpaillut erilaisissa formulaluokissa, kuten Formula 3:ssa ja A1 Grand Prix'ssa. Team Rosbergilla on Rosbergin itsensä lisäksi kilpaillut muun muassa hänen poikansa Nico Rosberg.
Kaudella 2019 tallin DTM-kuljettajina toimivat René Rast ja Jamie Green.
Helsingin seudun yliopistollinen keskussairaala
HYKS:n sairaalat

Herttoniemen sairaala
Iho- ja allergiasairaala
Jorvin sairaala
Kirurginen sairaala
Meilahden sairaala (pääsairaala)
Naistenklinikka
Peijaksen sairaala
Puistosairaala (entinen Lastenklinikka)
Psykiatriakeskus
Silmä-korvasairaala
Syöpätautien klinikka
Uusi Lastensairaala
Hippocampus (täsmennyssivu)

Hippocampus voi tarkoittaa seuraavia asioita:
Hippocampus, merihevosten suku
hippokamppi (m.kreik. hippokampos, lat. hippocampus), foinikialaisessa, kreikkalaisessa ja etruskilaisessa mytologiassa esiintyvä olento
hippokampus eli aivoturso, aivojen osa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hippocampus”, voi hakea sivunnimihaulla, laajalla sivunnimihaulla tai tekstihaulla.
Hiltunen

Hiltunen on vanha itäsuomalainen sukunimi. Nimen taustalla on muinaiskarjalainen appellatiivi Hilti / Hilto, joka on lyhentymä germaanisesta Hild-alkuisesta nimiryhmästä (vrt. Hildebrand <anglosaksin hild = sota). Sukua tavataan vanhimmissa lähteissä sekä Savosta että Karjalasta, mutta Pohjois-Savo vakiintuu varhain suvun ydinalueeksi. 1500-luvulla alkaneen savolaisekspansion myötä nimeä tavataan vielä 1700-luvulla runsaahkosti myös Pohjois-Pohjanmaalla ja Kainuussa.
Hiltunen-nimisiä henkilöitä

Aapo Hiltunen (s. 2004), pesäpalloilija
Aimo Hiltunen (1929–2002), näyttelijä, teatteriohjaaja
Arto Hiltunen (s. 1958), elinkeinovaikuttaja
Eero Hiltunen (s. 1993), Hyvinkään joukkosurman tekijä
Eija Hiltunen (1912–1978), näyttelijä
Eila Hiltunen (1922–2003), kuvanveistäjä
Eino Hiltunen (1887–1953), jääkärikapteeni
Eliisa Hiltunen (s. 1993), keilaaja
Elina Hiltunen (s. 1971), tulevaisuudentutkija ja tietokirjailija
Erkki Hiltunen (1927–2018), koripallovalmentaja ja -tuomari
Heikki Hiltunen (s. 1962), yritysjohtaja ja urheiluvaikuttaja
Heikki Huttu-Hiltunen (s. 1960), elokuvaohjaaja ja käsikirjoittaja
Heli Hiltunen (s. 1960), kuvataiteilija
Inka Hiltunen (s. 2002), jalkapalloilija
Isto Hiltunen (s. 1967), iskelmälaulaja
Jani Hiltunen (s. 1979), koripalloilija
Jari Olavi Hiltunen (s. 1968), kirjallisuusarvostelija
Jenni Hiltunen (s. 1981), nykytaiteilija
Jere Hiltunen (s. 1999), jalkapalloilija
Jouni Hiltunen (s. 1964), dokumenttielokuvien ohjaaja, tuottaja, kuvaaja ja leikkaaja
Juha Hiltunen (s. 1976), kreikkalais-roomalaisen tyylin painija
Jukka Hiltunen (s. 1965), näyttelijä
Jussi Hiltunen, elokuvaohjaaja
Kaarlo Hiltunen (1910–2006), koreografi, näyttelijä, televisio-ohjaaja ja teatterinjohtaja
Kari Hiltunen (s. 1948), Yleisradion ent. urheilutoimittaja
Kimmo Hiltunen, kitaristi ja basisti
Leea Hiltunen (s. 1942), kristillisdemokraattinen kansanedustaja
Luukas Hiltunen (s. 1996), säveltäjä
Matti Hiltunen (s. 1933), jalkapalloilija
Matti Hiltunen, Piraattipuolueen poliitikko
Mavis Hiltunen Biesanz (1919–2008), amerikansuomalainen tietokirjailija ja antropologi
Nette-Nina Hiltunen (s. 2004), jalkapalloilija
Olli Hiltunen (1877–1947), SDP:n kansanedustaja
Onni Hiltunen (1895–1971), valtiovarainministeri, SDP:n puheenjohtaja
Osmo Hiltunen (1918–2006), Korkeimman oikeuden jäsen
Paavo Hiltunen (1923–2013), hovioikeudenneuvos, saarnaaja
Pekka Hiltunen (s. 1966), toimittaja ja kirjailija
Pekka Hiltunen (s. 1978), jääpalloilija
Petri Hiltunen (s. 1967), sarjakuvapiirtäjä
Pia Hiltunen (s. 1991), SDP:n poliitikko, kansanedustaja ja opettaja
Päivi Lipponen (o.s. Hiltunen, s. 1967), SDP:n kansanedustaja
Päivi Hiltunen-Toivio (s. 1952), juristi, diplomaatti
Raimo Hiltunen (1944–2014), farmasian professori
Rainer Hiltunen (s. 1966), juristi, tasa-arvovaltuutettu
Rakel Hiltunen (s. 1940), poliitikko (SDP), kaupunkineuvos
Reino Hiltunen (1924–2021), kolmiloikkaaja
Risto Hiltunen (1945−2021), pianisti, urkuri, kapellimestari ja säveltäjä
Seppo Hiltunen (1940–2015), antikvaarinen kirjakauppias
Tatu Hiltunen (s. 1977), taidevalokuvaaja
Teemu Hiltunen (1924–1997), Lahden kaupunginjohtaja ja sisäministeri (amm.)
Timo Hiltunen (s. 1992), jääkiekkoilija
Toni Hiltunen (s. 1977), pokerinpelaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Herman Cain

| Herman Cain |
| --- | --- |
 Herman Cain helmikuussa 2011
Henkilötiedot
Syntynyt: 13. joulukuuta 1945 Memphis, Tennessee, Yhdysvallat
Kuollut: 30. heinäkuuta 2020 (74 vuotta) Atlanta, Georgia, Yhdysvallat
Poliitikko
Puolue:  republikaani
Aiheesta muualla
Virallinen sivu
Herman Cain (13. joulukuuta 1945 Memphis, Tennessee – 30. heinäkuuta 2020 Atlanta, Georgia) oli yhdysvaltalainen yritysjohtaja, republikaanipoliitikko, poliittinen kommentaattori, radioisäntä ja Fed-pankkiiri. Georgian osavaltiosta kotoisin oleva Cain tavoitteli republikaanien ehdokkuutta vuoden 2012 presidentinvaaleihin, mutta lopetti pyrkimyksensä sen jälkeen, kun häntä syytettiin seksuaalisesta ahdistelusta.
Cain siirtyi Burger Kingin johtotehtävistä Godfather's Pizza -ketjun toimitusjohtajaksi. Hän myös toimi Federal Reserve Bank of Kansas Cityn johtokunnan puheenjohtajana.[lähde? ]selvennä
Cainilla oli kandidaatin tutkinto matematiikasta ja maisterin tutkinto tietojenkäsittelytieteestä. Ennen liikemiesuraansa hän oli Yhdysvaltain laivastossa matemaatikkona ballistiikan alalla.[lähde? ]
Cain kannatti vapaata yrittäjyyttä, markkinataloutta ja varsin matalia veroja ja vähäistä valtion regulaatiota talouselämään.[lähde? ] Vuonna 2010 hän oli aktiivinen Teekutsuliikkeessä. Vaalikampanjassaan Cain ajoi radikaalia verotuksen yksinkertaistamista 9-9-9-sloganilla. Tuloveroksi tulisi 9 % tasavero, yritysveroksi samoin 9 % ja maanlaajuinen 9 % liikevaihtovero.
Lokakuun 2011 mielipidekyselyissä Cain nousi suosituimmaksi ehdokkaaksi republikaanien presidenttiehdokkaaksi.
Pian neljä naista syytti Cainia seksuaalisesta ahdistelusta, jonka väitettiin tapahtuneen 1990-luvulla. Kiistämiensä ahdistelusyytösten paineessa Cain keskeytti 3. joulukuuta kampanjansa eikä pyrkinyt ehdokkaaksi.
Cain sairastui heinäkuun 2020 alussa COVID-19-tautiin ja kuoli sairaalassa Atlantassa saman kuun 30. päivänä 74-vuotiaana.
Uskonto

Cain kuului mustien baptistien Antioch Baptist Churchiin, joka tunnetaan amerikkalaisittain poliittisesti liberaalina ja opillisesti konservatiivisena. Antioch Baptist Church kuuluu Kansalliseen baptistikonventioon, joka on nimenomaan mustan väestön baptistikirkko.[lähde? ]
Aiheesta muualla

Kuvia tai muita tiedostoja aiheesta Herman Cain Wikimedia Commonsissa
Hodihodi

Hodihodi oli afrikkalaiseen arkeen perustuva verkkopeli, jossa pelaaja voi valita neljästä eri hahmosta mieleisensä. Neljäs hahmo on lääkäri, jonka saa sitten vasta kun kaikki roolit on pelattu loppuun.
Aiheesta muualla

Hodihodi-verkkopeli opettaa Afrikasta
Hughes Airwestin lento 706

Hughes Airwestin lento 706 oli Hughes Airwestin Yhdysvaltain sisäinen reittilento Los Angelesista Salt Lake Cityn, Boisen, Lewistonin, Pascon ja Yakiman kautta Seattleen. Lennolla 6. kesäkuuta 1971 käytetty Douglas DC-9-31 törmäsi Kalifornian San Gabriel -vuorten yllä Yhdysvaltain merijalkaväen McDonnell Douglas F-4B Phantom II -hävittäjälentokoneeseen ja syöksyi maahan. Lennolla oli 44 matkustajaa ja viisi miehistön jäsentä, jotka kaikki kuolivat maahansyöksyssä. Hävittäjässä olleesta kahdesta miehistön jäsenestä toinen kuoli ja toinen pelastautui heittoistuimella. Yksi surmansa saaneista oli Hughes Airwestillä vuodesta 1967 työskennellyt suomalainen lentoemäntä Katri-Helena Koskimies, joka oli syntynyt Vaasassa 1940.
Onnettomuuden välittömäksi syyksi todettiin se, etteivät koneiden miehistöt pitäneet tarvittavaa etäisyyttä toisiinsa. Tutkintalautakunta kuitenkin totesi, että käytännössä miehistöjen mahdollisuudet vaaratilanteen havaitsemiseen, arviointiin ja välttämiseen olivat vähäiset. Onnettomuuden syntyyn vaikuttaneiksi tekijöiksi lautakunta nimesi koneiden suuren keskinäisen lähestymisnopeuden, mittarilento- ja näkölentoliikenteen kulkemisen samalla alueella sekä sen, ettei hävittäjän miehistö pyytänyt lennonjohdolta tutkaseurantaa, mikä johtui osaltaan hävittäjän rikkinäisestä transponderista.
Hippodameia (Peirithooksen puoliso)

Hippodameian sieppaus, Peter Paul Rubens, n. 1637-1638
Hippodameia oli kreikkalaisessa mytologiassa lapiittien kuninkaan Peirithooksen puoliso. Heidän hääjuhlissaan kentaurit yrittivät siepata Hippodameian ja muita naispuolisia häävieraita, mutta lapiitit onnistuivat lyömään kentaurit kuninkaansa ja Theseuksen johdolla. Myöhemmin Hippodameia ja Peirithoos saivat pojan nimeltä Polypoites.
Hippodameia muodostuu sanoista hippos (hevonen) ja damazo (kesyttää) tarkoittaen siten hevosenkesyttäjää.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Hodgesin meteoriitti

Hodgesin meteoriitti, NMNH
Hodgesin meteoriitti on  greipin kokoinen meteoriitti, joka syöksyi 30. marraskuuta 1954 Ann Elizabeth Hodgesin (1923–1972) asunnon katon läpi Sylacaugassa, Alabamassa. Se tuhosi Hodgesin radion ja kolhi myös naista itseään. Hodgesin meteoriitti oli pitkään ainoa tunnettu tapaus, jossa meteoriitti on varmuudella iskeytynyt ihmiseen. Hodgesin meteoriitti oli osa isompaa Sylacauga-meteoriittia.
Meteoriitin omistajuudesta tuli kiistaa, mutta Hodges ja hänen aviomiehensä Eugene saivat lopulta pitää sen. Vastoin miehensä tahtoa, kyllästyneenä kinaan ja julkisuuteen, Ann lahjoitti sen museolle. Kyseessä on noin neljän kilon painoinen kondriitti.
Aiheesta muualla

Michael Blood Meteorites: Sylacauga: Kuva meteoriitin kolhimasta Hodgesista
UA Museum to Observe 50th Anniversary of Hodges Meteorite (Arkistoitu – Internet Archive) University of Alabama News 24.11.2004. Kuvia Hodgesista ja meteoriitista, tapahtumien selostusta. (englanniksi)
Horisontti 2020

Horisontti 2020 oli Euroopan unionin kahdeksas puiteohjelma (tunnetaan myös nimellä FP8), jonka tarkoituksena oli tukea ja kannustaa tutkimusta eurooppalaisella tutkimusalueella (ERA). Horisontti 2020:n ohjelmakausi ulottui ajanjaksolle 2014–2020 ja tarjosi lähes 80 miljardia euroa rahoitusta, jossa on noin 8 % kasvua aikaisempaan ohjelmakauteen FP7:aan verrattuna. Ohjelman tavoitteena oli tukea kasvua ja työpaikkojen syntymistä Euroopassa sekä vahvistaa eurooppalaisten yritysten globaalia asemaa.
Aikaisemmasta ohjelmakaudesta poiketen uudessa ohjelmassa oli tarjolla rahoitusinstrumentteja myös pienille ja keskisuurille yrityksille omassa ohjelmassaan. Pk-yrityksille rahoitusta oli tarjolla hieman yli 2,8 miljardia euroa.
Aiheesta muualla

Viralliset dokumentit (englanniksi), Euroopan komissio.
Mikä on Horisontti 2020? (englanniksi), Euroopan komissio.
Hilut kintuissa

| Hilut kintuissa> Porridge |
| --- | --- |
Tyyli:  tilannekomedia
Kestoaika:  30 min
Pääosissa:  Ronnie Barker Richard Beckinsale Fulton MacKay Brian Wilde
Alkuperämaa:   Iso-Britannia
Alkuperäiskieli:  englanti
Verkko:  BBC One
Esitetty:  5. syyskuuta 1974 – 25. maaliskuuta 1977
Jaksoja:  20
Tuotanto
Tuottaja(t):  Sydney Lotterby
Käsikirjoittaja(t):  Dick Clement Ian La Frenais
Aiheesta muualla
IMDb 
Hilut kintuissa (Porridge) oli brittiläinen tilannekomediasarja, jota esitettiin 1974–1977. Sladen vankilaan sijoittuneen sarjan pääosissa olivat Ronnie Barkerin ja Richard Beckinsalen esittämät sellikaverukset Norman Fletcher ja Lenny Godber, ja vartijat Mr. Mackay ja Mr. Barrowclough, joita esittivät Fulton MacKay ja Brian Wilde. BBC:n vuonna 2004 järjestämässä yleisöäänestyksessä Hilut kintuissa valittiin kaikkien aikojen seitsemänneksi parhaaksi brittikomediaksi.
Sarja perustui Bakerin vuonna 1973 tekemän Seven of One -sarjan jaksoon Prisoner and Escort. Hilut kintuissa -sarjan pohjalta tehtiin samanniminen elokuva vuonna 1979. Spin-off -sarja Going Straight, jossa seurataan Fletcherin elämää vankilasta vapautumisen jälkeen esitettiin 1978.
Sarjan käsirjoituksen tekivät Dick Clement ja Ian La Frenais, jotka myöhemmin kirjoittivat muun muassa sarjan Näkemiin vaan, muru!.
Roolit

| 0 | 1 | 2 |
| --- | --- | --- |
|  Ronnie Barker  | … |  Norman Stanley Fletcher   |
|  Richard Beckinsale  | … |  Lennie Godber   |
|  Fulton MacKay  | … |  vanginvartija Mr. Mackay   |
|  Brian Wilde  | … |  vanginvartija Mr. Barrowclough   |
|  Peter Vaughan  | … |  Harry Grout   |
|  David Jason  | … |  Blanco   |
|  Sam Kelly  | … |  "Bunny" Warren   |
Aiheesta muualla

Hilut kintuissa -elokuva Internet Movie Databasessa (englanniksi)
Horisontti Eurooppa

Horisontti Eurooppa on seitsenvuotinen Euroopan yhteisön tutkimuksen puiteohjelma, joka seuraa Horisontti 2020 -ohjelmaa vuosina 2021–2027.
Huhtikuussa 2019 Euroopan komissio ehdotti sen budjetiksi 94 miljardia euroa, joka merkitsee 17 miljardin euron kasvua. Tavoite oli 100 miljardia euroa. Ohjelman rahoittamiseksi Euroopan komissio pyrkii 5 prosentin leikkauksiin maataloustuissa ja koheesiorahoituksessa.
Aiheesta muualla

Euroopan komission englanninkielinen lyhytkuvaus, 23.12.2019
Hulda Potila

Hulda Maria Potila, vuoteen 1903 Jaatinen  (3. maaliskuuta 1894 Askainen – 7. heinäkuuta 1968 Helsinki) oli suomalainen tekstiilitaiteilija ja kudonnan opettaja.
Hulda Potilan vanhemmat olivat maanviljelijä Abdon Nikoferus ja Anna Potila. Hän valmistui kudonnan opettajaksi 1920, kävi Taideteollisen keskuskoulun  1924–1925 ja oli Suomen Käsityön Ystävien kutoja 1921–1923. Potila teki useita opintomatkoja Skandinaviaan, Pohjoismaihin ja Keski-Eurooppaan, Taideteollisen keskuskoulun tekstiiliosaston opettaja hänestä tuli 1928 ja oma näyttely hänellä oli 1932.  Potila oli Taideteollisen oppilaitoksen ammattiaineiden opettaja vuoteen 1949 ja sitten yliopettaja eläkkeelle jäämiseensä saakka vuoteen 1962. Hänen töitään oli esillä Pariisin maailmannäyttelyssä 1937, myös syntymäkuntansa Askaisten kirkkoon hän on suunnitellut tekstiilejä. Potila osallistui alansa järjestötoimintaan, hän oli muun muassa Ornamon jäsen ja Suomen taideteollisuusyhdistyksen johtokunnan jäsen ja Tekstiilitaiteilijat-yhdistyksen puheenjohtaja 1956–1964.
Henk Norel

| Henk Norel |
| --- | --- |

Henkilötiedot
Koko nimi:  Henk Norel
Syntynyt: 17. syyskuuta 1987 (ikä 37) Gorinchem, Alankomaat
Kansalaisuus:   Alankomaat
Koripalloilija
Pituus:  210 cm
Paino:  96 kg
Nyk. joukkue:   DKV Joventut
Sarja:  ACB Euroliiga
NBA-varaus:  47. varaus 2009 Minnesota Timberwolves
Pelaajaura
Seurajoukkueet
2005–2006 2006–2007 2007–2008 2008–:   CB Prat  DKV Joventut  CB Lucentum Alicante  DKV Joventut
Aiheesta muualla
FIBA
Henk Norel (s. 17. syyskuuta 1987, Gorinchem) on alankomaalainen koripalloilija. Hänen seurajoukkueenaan toimii tällä hetkellä DKV Joventut.
Ura

Norel aloitti pelaamisen Demon Astronauts Amsterdamin juniorijoukkueissa, joista hän siirtyi Joventut Badalonaan vuonna 2005. Häntä ei pidetty kuitenkaan vielä tarpeeksi kehittyneenä ACB:hen, joten hänet pistettiin pelaamaan CB Pratiin, joka pelasi Liga EBA:ssa. Kaudella 2006–2007 Norel pelasi yhden ruonkosarjapelin Joventutissa ennen kuin hänet myytiin takaisin lainalle Pratiin LEB Silveriin. Seuraavaksi kaudeksi Norel pääsi pelaamaan LEB Oroon CB Lucentum Alicanten paitaan.
Yhden kauden jälkeen Alicantessa Joventut päätti nostaa hänet edustusjoukkueeseen. Ensimmäisellä kokonaisella Joventut-kaudellaan Norel teki Euroliigassa 3,1 pistettä ja otti 2,2 levypalloa ottelua kohden. Hänen aggressiivinen pelitapansa takia hän muun muassa mursi nenänsä debyyttikautensa aikana, mutta nousi kotiyleisön suosikiksi.
Vuoden 2009 NBA:n varaustilaisuudessa Minnesota Timberwolves varasi hänet toisella kierroksella numerolla 47.
Aiheesta muualla

Euroliigan pelaajaprofiili
NBA Prospect profile
NBA:n pelaajaprofiili (Arkistoitu – Internet Archive)
DraftExpress
Henk Numan

| Mitalit | Mitalit | Mitalit |  |
| --- | --- | --- | --- |
|  Numan vuonna 1980. |  Numan vuonna 1980. |  Numan vuonna 1980. |  |
Maa:   Alankomaat
Miesten judo
|  Olympialaiset  |  Olympialaiset  |  Olympialaiset  |  |
|  Pronssia | Moskova 1980 | 95 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Pariisi 1979 | 95 kg |  |
Hendrik ”Henk” Numan (13. kesäkuuta 1955 Amsterdam – 26. huhtikuuta 2018 Landsmeer) oli alankomaalainen judoka ja olympiamitalisti.
Elämä ja urheilu-ura

Numan menestyi 95 kilogramman painoluokassa voittaen olympiapronssia Moskovassa 1980 ja MM-pronssia Pariisissa 1979. Hän teki itsemurhan 62-vuotiaana 26. huhtikuuta 2018.
Aiheesta muualla

Kuvia tai muita tiedostoja aiheesta Henk Numan Wikimedia Commonsissa
Henk Numan Kansainvälinen olympiakomitea. (englanniksi)